במדינת ים רחוקה, היה מלך ולו המלוכה / חה...חה...

ותשובה ותפילה וצדקה מעבירין את רוע הגזרה!

המדינה הייתה שופעת בדשא וצמחיה שחיממה החמה / מה...מה...

יום אחד בהיר, לפתע פתאום קרה דבר נורא / רע...רע...

הלך אחד הגיע למלך ובבהלה לו לחש.../ ש.... ש.... ש....

המדינה הגדולה- הפכה להיות שותפה עם אויבינו / נו.......נו.....

מפרים שם חוקים, אין גבולות וכללים / קלים...קלים...

ודעתם , בכל מאודם – לכלותינו / נו!....נו!...נו!....

שמע המלך ונדם / דם...דם....

מילה לא נשמעה מפיו מרוב הלם ותדהמה / מה?... מה?...

שקט בארמון. הנודע מי בבגידה אשם? / שם...? שם.....?

מי שיגלה הפתרון יעלה בדרגה ויקר בגדולה / לה...לה...לה....

ובינתיים – למדינה הגדולה התגנבה השמועה / יה....יה...

כי יודע המלך מה שכאן ארע / רע...רע...רע...

ופניהם חפו מחרדה ופחד / חד...חד...חד...

וקול צעקה נשמע: אבוי! אבוי! / אוי!....אוי!...אוי!....

היאך ננצל מזו הגזרה?! / רע...רע...רע...

יעצו היועצים עצה ולב העם כולו שמח / אח...אח...אח...

וכמעט יצאו כולם בריקוד וצהלה / לה...לה...לה...

ישלחו למלך דורון / רון... רון....

ישמיעו מלב נכנע חרטה ותחינה / נא... נא... נא...

ולא ינועו ולא יזועו מזה המקום / קום... קום...

עש שתתהפך עצת המלך לטובה ושמחה / חה...חה...חה...

וכך ארע.

כשראה המלך את החרטה מכל הלב / לב...לב...לב...

שמע את התחינה שפרצה הישר מליבותיהם / הם...הם...

ודמעות על פניהם היו לסימן ואות / אות...אות...

שלא ישובו על זה המעשה כי רעה היא מאד / עוד...עוד...עוד...

וכך-

סלח המלך והתבטלה הגזרה הנוראה / רעה...רעה...רעה...

והמלוכה שבה להיות מאוחדת בשלום וברכה / חה...חה...חה...

למדנו – כי תחינה מעומק הלב פועלת בשעת צרה / צרה...צרה...

כך היא – התפילה, התחינה והבקשה / שה..שה.. שה...

בכוחה לפתוח שערים ולבקוע רקיעים / אם...אם...

לשנות גזרה / רע...רע...

ולהשפיע לעד ! / עד...עד...עד...